Stanislav Lobotka

Stanislav Lobotka (s. 25. marraskuuta 1994 Trenčín, Slovakia) on slovakialainen jalkapalloilija, pelipaikaltaan keskikenttä. Hän edustaa italialaista Napolia ja Slovakian maajoukkuetta. Napolissa hän onkerran voittanut Serie A:n ja Coppa Italian mestaruuden. 

Lobotka on AS Trencinin kasvatti ja hän teki debyyttinsä joukkueessa maaliskuussa 2012. Heinäkuussa 2013 hän siirtyi yhden kauden lainalle Ajaxin nuorisoakatemiaan eli Jong Ajaxiin. Elokuussa 2015 Tanskaan Nordsjaellandiin. Kahden vuoden jälkeen hän siirtyi Espanjaan Celta Vigoon. Tammikuussa 2020 hän siirtyi nykyiseen seuraansa, Napoliin.

Lobotka edusti nuorempana monia Slovakian juniorimaajoukkueita ja hän oli Slovakian mukana muun muassa alle 21-vuotiaiden Euroopan-mestaruuskisoissa 2017. Debyyttinsä päämaajoukkueessa hän teki marraskuussa 2016 ja hän oli joukkueen mukana Euroopan-mestaruuskisoissa 2021.

Seurajoukkueura

AS Trencin 
Lobotka aloitti uransa AS Trencinissa ja teki debyyttinsä joukkueessa maaliskuussa 2012 Slovakian pääsarjan ottelussa Dukla Banská Bystricaa vastaan. Hän pelasi loppukaudella neljä muuta Slovakian pääsarjan ottelua. Ensimmäistä kertaa kaudella 2012-2013 hän pelasi Slovakian pääsarjan ensimmäisessä ottelussa FC Nitraa vastaan. Koko kaudella hän pelasi 31 Slovakian pääsarjan ottelussa ja viimeisteli kaksi maalia.

Jong Ajax 
Lobotka lainattiin Ajaxin nuorisoakatemiaan kaudeksi 2013-2014 ja hän teki debyyttinsä siellä tullen kentälle nykyisen Fulham-puolustajan, Kenny Teten tilalle Eerste divisien eli Alankomaiden toiseksi korkeimman sarjatason ottelussa TOP Ossia vastaan. Hän teki kaudella 30 ottelussa kolme maalia, muun muassa maalin PSV Eindhovenin juniorijoukkuetta vastaan.

2014-2015 
Kaudella 2014-2015 Lobotka teki 32 sarjaottelussa yhden maalin ja hän myös voitti Slovakian mestaruuden ja cupin.

FC Nordsjælland 
Elokuussa 2015 Lobotka siirtyi tanskalaiseen Nordsjaellandiin 500 tuhannen euron siirtokorvauksella. Hän teki ensiesiintymisensä elokuussa 2015 Tanskan Superliigassa ottelussa Brondbya vastaan. Hän pelasi kaudella kaikki sarjan ottelut lukuun ottamatta yhtä ottelua toukokuussa 2016, jolloin vastassa oli taas Brondby.

Celta Vigo 
Heinäkuussa 2017 Lobotka siirtyi Espanjaan Celta Vigoon viiden miljoonan euron siirtokorvauksella. Joukkueessa hän teki ensiesiintymisensä elokuussa 2017 La Ligan ottelussa Real Sociedadia vastaan ja pelasi kausilla 2017-2019 69 ottelua, mutta ei tehnyt yhtäkään maalia.  Kauden 2019-2020 alussa hän pelasi 17 ottelua maalitta.

Napoli 
Lobotka siirtyi Napoliin tammikuussa 2020 24 miljoonan euron siirtokorvauksella ja sopimuksella vuoteen 2024 asti. Hän teki ensiesiintymisensä samassa kuussa Coppa Italiassa ja koko joukkueessa puolivälieräottelussa Laziota vastaan. Serie A-debyyttinsä hän teki myös samassa kuussa tullen kentälle ottelussa Juventusta vastaan, joka päättyi Napolin voittoon 2-1. Ensimmäistä kertaa avauskokoonpanossa hän pelasi jo seuraavan kierroksen ottelussa Sampdoriaa vastaan, jolloin Napoli voitti genovalaisseuran lukemin 2-4. Elokuussa 2020 Lobotka teki myös Euroopan-debyyttinsä Mestarien liigan neljännesvälieräottelussa Barcelonaa vastaan, jolloin Napoli hävisi espanjalaisille yhteistuloksella 4-1.  Lobotka pelasi kauden 2019-2020 jälkipuolella Serie A:ssa, Coppa Italiassa ja Mestarien liigassa 16 ottelua.

2020-2021 
Lobotka pelasi ensimmäistä kertaa Serie A:ssa kaudella 2020-2021 ensimmäisessä ottelussa Parmaa vastaan syyskuussa 2020. Hän pelasi kaudella yhteensä 23 ottelua, joista 14 muuta Serie A:ssa Napolin sijoitttuessa viidenneksi ja päästessä Eurooppa-liigaan, viisi Eurooppa-liigassa, jossa Napoli tippui karsintakierroksella Granadalle 3-1 yhteistuloksella ja kolme Coppa Italiassa, jossa Napoli putosi välierissä Atalantalle.

2021-2022 
Napolin ja Lobotkan kausi 2021-2022 alkoi Serie A:n ottelulla Veneziaa vastaan. Serie A:ssa hän pelasi 23 ottelua ja teki myös maalin Genoaa vastaan Napolin sijoitteussa kolmanneksi.  Eurooppa-liigassa hän pelasi kaksi lohko-ottelua Spartak Moskovaa ja Legia Varsovaa vastaan marraskuussa 2021 ja Coppa Italiassa hän pelasi yhden ottelun, kun Napoli putosi neljännesvälierissä Fiorentinalle.

2022-2023 
Enimmäistä kertaa kaudella 2022-2023 Lobotka pelasi Serie A:n ottelussa Hellas Veronaa vastaan, jossa hän teki myös maalin. Lobotka pelasi Napolin kaikissa Serie A:n otteluissa, jolloin joukkue voitti mestaruuden 33 vuoteen. Eurooppa-liigassa hän pelasi joukkueen kaikki ottelut puolivälieriiin asti, jolloin Napoli tippui toiselle italialaisseuralle, AC Milanille. Coppa Italiassa hän pelasi yhden neljännesvälieräottelut, jossa Napoli putosi Cremoneselle rangaistuspotkukilpailussa.

2023-2024 
Lobotka pelasi ensimmäistä kertaa Napolissa kaudella 2023-2024 ottelussa Frosinonea vastaan.

Maajoukkueura 
Lobotka pelasi nuorempana monissa Slovakian juniorimaajoukkueissa ja oli muun muassa Slovakian mukana alle 21-vuotiaiden maajoukkueessa vuoden 2017 EM-kisoissa, pelaten lohko-ottelut Ruotsia, Englantia ja Puolaa vastaan. Päämaajoukkueessa hän teki debyyttinsä marraskuussa 2016 ja on myöhemmin pelasi muun muassa EM-kisoissa 2020 lohko-ottelun Espanjaa vastaan, jonka Slovakia hävisi tylyin numeroin 0-5.

Saavutukset 
Päivitetty 29. syyskuuta 2023.

SSC Napoli 

 Serie A:n mestaruus 2022-2023
 Coppa Italian mestaruus 2019-2020

AS Trencin 

 Slovakian mestaruus 2014-2015 ja 2015-2016
 Slovakian cup 2014-2015

Aiheesta muualla 

 Lobotkan tilastot Soccerway-sivulla
 Lobotka Napolin sivuilla

Lähteet 

Slovakialaiset jalkapalloilijat
Vuonna 1994 syntyneet
Elävät henkilöt